**Održana Redovna godišnja Skupština Društva**

Društvo Iločanaje 22. veljače ove godine održalo svoju Redovnu godišnju Skupštinu na kojoj je, uz redovne članove Skupštine nazočio i gosp. Vilibald Novak, prvi predsjednik i jedan od osnivača Društva iz 1983. godine, danas počasni član Društva. Na Skupštini su podnesena i usvojena izvješća o radu i financijskom poslovanju Društva u 2016. godini te donesen Plan rada Društva i Plan financijskog poslovanja za 2017. godinu. Izvješće o radu Društva u 2016. godini podnio je predsjednik Društva, gosp. Ante Pavičić, obrazloživši detaljno sve njegove satavnice: *humanitarna aktinost, kulturno umjetnička aktivnost, administrativno financijski poslovi, uvjeti rada i potpore, o članstvu i suradnji s udrugama i institucijama, javnost rada i dr.* U Izvješću o financijskom poslovanjuDruštva za 2016. godinu istaknuto je da nije bilo većih odstupanja od Plana donesenog na prethodnoj godišnjoj Skupštini. *Jedini izvori prihoda su prihodi od članarine, male donacije i uplate građana za putovanje u Ilok.* Ukupna novčana sredstva s kojima je Društvo raspolagalo u 2016.godini iznosila su 18.647,00 kn, a ukupni rashodi *(pti troškovi, uredski materijal, organizacijski troškovi susreta, troškovi platnog prometa, humanitarne aktivnosti-pomoći te troškovi organiziranog putovanja) su bili 14.757,00 kn.* Planom financijskog poslovanja Društva u 2017. godini nisu planirana veća ukupna novčana sredstva od onih iz 2016.godine. Planirana novčana sredstva iznose 18.500,00 kn, a plan rashoda je 13.500,00 kn. Izvješće o radu Nadzornoga odbora podnijela je gđa Mirjana Zelenika, predsjednica Odbora. U Planu rada Društva za 2017. godinu, uz redovnu djelatnost zacrtanu našim Statutom (obilježavanje tradicionalnih manifestacija i datuma: Vinkovo u Iloku i iločkim vinogradima, organizacija i suorganizacija izložbi, znanstvenih tribina, predstavljanje knjiga, organizacija tradicionalnih susreta Iločana i prijatelja Iloka u Matici hrvatskoj, obilježavanje Kapistranova, Dana grada Iloka u Zagrebu, a sve popraćeno kuturno umjetničkim sadržajima i promicanjem kulturne baštine iločkoga kraja), u raspravi su predloženi i usvojeni neki novi sadržaji kao što je i **priprema za obilježavanje 35.** **obljetnice spomena i rada Društva** koja „pada“ u 2018. godini. Sama manifestacija bi se realizirala u drugoj polovici listopada 2018. izložbom ili tiskanjem publikacije/monografije ili prigodnog kalendara, uz glazbeni program. Ovdje očekujem pomoć šireg članstva naše udruge i onih koji nisu članovi Skupštine (priloge u fotografijama, isječcima iz novina, novčanim prilozima uplatom na naš žiro račun i sugestijama u pripremi i realizaciji ove vrijedne manifestacije).

**Dopunom Plana rada** prihvaćeno je da Društvo pruži **logističku potporu/suorganizaciju u promicanju** **iločke baštine** kroz projekt „Akademija zemlje i ruku“ čiji je nositelj kuća „Izvori života“ OPG-a Zelenika u Iloku (lokacija – zaštićeno arheološko područje Turska skela). U prvom dijelu bila bi to izgradnja iločke kuće u toj tehnici, a u drugom dijelu izrada uporabnih predmeta. Idejna začetnica i voditeljica projekta je gđa Mirjana Zelenika, a moderatori su Vladimir Škroba-Baja iz „Udruge čuvari starih zanata u Karancu“ te gđa Ružica Marić, ravnateljica Gradskoga muzeja Vukovar. **Plana rada proširuje se osnivanjem planinarske sekcije** koju će voditi gosp. Zvonko Bakula koji je i sam predložio osnivanje sekcije. Sve informacije o ovoj aktivnosti zainteresirani mogu dobiti od samog voditelja na broj telefona: 0989764377 ili na e-mail: zvonko.bakula1@gmail.com;

Neposredno nakon održane Skupštine od našeg akademika, gosp. Ferde Bašića, koji je i redovni član Skupštine, stigao nam je još jedan vrijedan prijedlog za Plan rada Društva: **sudjelovanje u pripremi** **obilježavanja 110. obljetnice Poljoprivrerdne škole u Iloku,** čija obljetnica pada u 2019. godini.

Kako u Zagrebu i okolici živi dosta Iločana koji su bili učenici spomenute škole ili su bili njeni djelatnici, a k tome su i članovi Društva, smatramo da je vrijedno biti sudionikom obilježavanja ove obljetnice. Pridružite nam se u našim aktivnostima, pišite nam i šaljite svoje priloge. Učlanite se ili obnovite svoje članstvo u Društvu čime ćete pomoći u radu i opstanku naše udruge. Pristupnicu za članstvo možete preuzeti na našoj mrežnoj stranici ili zatražiti da vam ju pošaljemo.